Kirsti Paltto

Kirsti Paltto (sündinud 11. veebruaril 1947 Ohcejohkas) on saami kirjanik. Ta kirjutab peamiselt põhjasaami keeles. 

Oma teostes ainest on Kirsti Paltto ammutanud saami rahvausust ja jutupärimusest. Tema teoseid on tõlgitud soome, saksa, norra, inglise ja Inari saami keelde.

Kirsti Paltto on hariduselt õpetaja. Ta õppis Inari rahvaülikoolis aastatel 1964–1965 ja sai põhikooliõpetaja kutse Raahe seminarist aastal 1971. Ta töötas põhikooliõpetajana Sodankylä valla saamikeelses Vuohčču (Vuotso) külas aastatel 1971–1972 ning lõuna pool Simo vallas aastatel 1972–1974 ja Utajärvis aastatel 1974–1975. Kirsti Paltto on olnud saami keele õpetaja Ohcejohka põhikooli vanemates klassides 1985–1986 ja saami haridusinstituudis (SOGSAKK) aastal 1996.

Aastatel 1990–1993 oli Kirsti Paltto Lapi läänin juhtiv maakonnakunstnik ja aastatel 1994–2003 teatri Rávgoš juhataja ja lavastaja.

Kirsti Paltto oli ajalehe Kaleva kolumnist aastatel 1986–1991. Ta oli Saami Kirjanike Liidu esimees aastail 1979–1986. Paltto on olnud ka kirjastuse Gielas nõukogu esimehena aastail 1989–1997 ja Soome saami kunstnike ühenduse Suomen saamelaistaiteilijat ry juhatuse kirjutajana aastast 1992 alates. Ta oli soome-ugri kirjanduse seltsi juhatuse liige aastail 1996–1997.

Kirsti Paltto elab Ohcejohka külas. Tema tütar on põlisrahvaste uurija Rauna Kuokkanen.

Teosed

Laste- ja noorteraamatud 
 Vilges geađgi (Valge kivi, 1980, illustreerinud Tuula Mukka)
 Go Ráhkun bođii Skáhpenjárgii (1982)
 Golleozat. Sápmelaš álbmotmáidnasa vuođul. (1984, illustreerinud Merja Aletta Ranttila)
 Dávggáš ja násti (1988, illustreerinud Sigga-Marja Magga)
 Divga (1990, illustreerinud Mika Launis)
 Urbi (1994)
 Ája (2007, illustreerinud Inghilda Tapio)
 Ale fal muital (Ära rohkem räägi, 2013)

Luulekogud 
 Riđđunjárga (1979)
 Beaivváža bajásdánsun (1985)
 Beštoriin (1997)

Novellikogud
 Soagŋu (1971)
 Risten (1981)
 Guovtteoaivvat nisu (1989)
 Suoláduvvan (2001)

Romaanid
 Guhtoset dearvan min bohccot, 1987 (soome keeles: Voijaa minun poroni, tõlkinud Eino Kuokkanen. Oulu: Pohjoinen, 1986. ISBN 951-749-051-8).
 Guržo luottat, 1991 (soome keeles: Juokse nyt naalin poika, tõlkinud Eino Kuokkanen. Oulu: Pohjoinen, 1993. ISBN 951-749-189-1).
 256 golláža (1992)
 Násttit muohtagierragis (2007)

Näidendid ja kuuldemängud 
 Liemmajoen Anni, näidend (Rovaniemi linnateater 1976)
 Maahiset, kuuldemäng (YLE 1977)
 Háhtežanáhkku, lastenäidend (nukuteater Kuukkeli 1978)
 Niilan porovaara, kuuldemäng (YLE 1981)
 Eatnanvulošája, kuuldemäng lastele (Sámi Radio 1985)
 Jiella, kuuldemäng (YLE 1990)
 Dat ráhkesvuohta, näidend (teater Rávgoš 1994)
 Gáiggonat, näidend (teater Rávgoš 1995)
 Váibmoustibat, näidend (teater Rávgoš 1996)
 Girill von Dáktelus, näidend (teater Rávgoš 1999)
 Boahtteáigái, näidend (teater Rávgoš 2003)

Muud teosed 
 Saamelaiset (pamflett sarjas Huutomerkki, 1973)
 Paltto, Kirsti (toimetaja): Savvon. Sámi Girječálliid Searvi antologiija (saami kirjanduse antoloogia, 1983)
 Tšingiz Aitmatov. Girjját beatnaga dievva (tõlgitud vene keeles koostöös Eino Kuokkaneniga, 1993)

Tunnustus
 Soome pimedate kuuldemänguauhind aastal 1977 kuuldemängu "Maahiset" eest
 Lapi lääni kunstiauhind 1977
 Finlandia kirjandusauhinna nominent aastal 1986 romaani "Voijaa minun poroni" eest
 Saami parlamendi kulttuuriauhind 1997
 rahvusvaheline Heleni auhind 2000
 Saami Nõukogu auhind aastal 2002 teose "Suoláduvvan" eest

Viited

Saami kirjanikud
Soome kirjanikud
Sündinud 1947